તેમણે ફૂલોમાંથી ખાતર કેવી રીતે દાટીને બનાવી શકાય તેના પર સંશોધન કર્યું હતું. તેમણે બોટનીના પ્રોફેસર, ખેડૂતો, ખાતર બનાવવામાં રસ ધરાવતા લોકો, મંદિર સમિતિઓ, ઓર્ગેનિક ખાતરના ઉત્પાદકો અને ફૂલોના વેપારીઓ પાસેથી જાણકારી મેળવી હતી. તેમણે ગાય, ઘોડા, બકરી, મરઘા, ઘેટા જેવા વિવિધ પશુઓના છાણ સાથે ખાતર બનાવવાનું પરીક્ષણ કર્યું હતું અને શ્રેષ્ઠ એનપીકે (નાઇટ્રોજન-ફોસ્ફરસ-પોટેશિયમ) મેળવવા વિવિધ સંયોજનો અજમાવ્યા હતા. છ મહિના પછી તેમણે અળસિયાની મદદથી ફૂલોમાંથી ખાતર બનાવવા આદર્શ ‘17 રેસાઇપ’ (17 કુદરતી ઘટકો) બનાવ્યું હતું. આ રેસાઇપમાં એક ઘટક કૉફીના અવશેષ છે, જેને કાનપુરમાં વિવિધ કૉફી શોપમાંથી મેળવવામાં આવે છે. કૉફીના અવશેષો વર્મિકમ્પોસ્ટમાં નાઇટ્રોજનનું સ્તર વધારવા મદદ કરે છે. તેમણે આ ખનીજ તત્ત્વો અને એન્ઝાઇમથી સમૃદ્ધ ઉત્પાદનનું નામ ‘મિટ્ટી®’ રાખ્યું હતું. મિટ્ટી રાસાયણિક ખાતરોનો સુરક્ષિત અને શ્રેષ્ઠ વિકલ્પ છે, જેમાં કાર્બનનું પ્રમાણ બિલકુલ નથી. મિટ્ટી તમામ પ્રકારના રાસાયણિક પદાર્થોથી મુક્ત હોવાથી તેનો ઉપયોગ કરીને ઉગતા વનસ્પતિઓ અને શાકભાજીઓ ઓર્ગેનિક છે.